OpenLLM-France/wikimedia huggingface dataset:
# Districte de Gondola

El districte de Gondola és un districte de Moçambic, situat a la província de Manica. Té una superfície de 5.290 kilòmetres quadrats. En 2007 comptava amb una població de 81.002 habitants. Limita al nord amb els districtes de Macossa i Báruè, a l'oest amb el districte de Manica, al sud amb els districtes de Sussundenga i Buzi de la província de Sofala, a l'est amb el districte de Nhamatanda també de la província de Sofala, i al nord-est amb el districte de Gorongosa a la província de Sofala.

## Divisió administrativa

El districte està dividit en set postos administrativos (Amatongas, Cafumpe, Gondola, Inchope, Macate, Matsinho i Zembe), compostos per les següents localitats:
* Posto Administrativo de Amatongas:
** Amatongas
** Nhambonda
** Pindanganga
* Posto Administrativo de Cafumpe:
** Benga
** Chiungo
** Cuzuana
* Posto Administrativo de Gondola:
** Gondola
* Posto Administrativo de Inchope:
** Doeroi
** Inchope
** Muda Serração
* Posto Administrativo de Macate:
** Chissassa
** Macate
** Maconha
** Marera
* Posto Administrativo de Matsinho:
** Chimera
** Matsinho
* Posto Administrativo de Zembe:
** Boavista
** Charonga

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Dorotea Sofia del Palatinat-Neuburg

Dorotea Sofia del Palatinat-Neuburg (Neuburg an der Donau, Sacre Imperi Romanogermànic 1670 - Parma, Ducat de Parma 1748) fou una princesa del Palatinat que va esdevenir duquessa consort de Parma.

## Orígens familiars

Va néixer el 5 de juliol de 1670 a la ciutat de Neuburg an der Donau, població que en aquells moments formava part del Palatinat i que avui en dia forma part de l'estat alemany de Renània-Palatinat, filla de l'elector palatí Felip Guillem I del Palatinat i Elisabet Amàlia de Hessen-Darmstadt. Per línia paterna era neta de Wolfgang Guillem I del Palatinat-Neuburg i de la princesa Magdalena de Baviera, i per línia materna de Jordi II de Hessen-Darmstadt i Sofia Elionor de Saxònia.
Fou germana dels electors Joan Guillem I i Carles III Felip del Palatinat-Neuburg; així com d'Elionor del Palatinat-Neuburg, casada amb Leopold I del Sacre Imperi Romanogermànic; de Maria Sofia del Palatinat-Neuburg, casada amb Pere II de Portugal; de Marianna del Palatinat-Neuburg, casada amb Carles II de Castella; d'Elisabet Amàlia del Palatinat-Neuburg, casada amb Joan III de Polònia; i de Leopoldina Elionor del Palatinat-Neuburg, casada amb Maximilià II Manuel de Baviera.

## Núpcies i descendents

Es va casar el 17 de maig de 1690 a la ciutat de Parma amb Odoard II Farnese, fill del duc Ranuccio II de Parma i Isabel d'Este. D'aquesta unió nasqueren:
* Alexandre Ignasi Farnese (1691-1693)
* Isabel Farnese (1692-(1766), casada el 1714 amb el rei Felip V d'Espanya (1683-1746).
A la mort del seu primer espòs, ocorreguda el desembre de 1693, es casà en segones núpcies el 8 de desembre de 1695 amb el germà de l'anterior, Francesc I de Parma. D'aquest matrimoni, però, no tingueren descendents.

## Herència del ducat

A la mort del seu segon espòs, ocorreguda el 1727, en fou nomenat el seu hereu el seu germà Antoni I de Parma, el qual estigué en el poder fins a la seva mort el 1731. En virtut del Tractat de Londres de 1718 el ducat passà a mans del net gran de Dorotea, Carles de Borbó de tan sols 16 anys. Dorotea es convertí en regent del ducat fins al 1735, moment en el qual fou cedit a l'Imperi Romanogermànic després de la Guerra de la Successió Polonesa.
Dorotea morí el 15 de setembre de 1748 a la ciutat de Parma, sent enterrada a l'església de Santa Maria della Steccata.
# Delosperma ecklonis

Delosperma ecklonis és una espècie de planta suculenta de la família de les Aizoàcies. És nativa de Sud-àfrica. Forma una gespa densa, amb flors abundants i duradores.

## Descripció

Arriben aproximadament a mesurar de 10 a 15 cm d'alçada, amb les fulles carnoses i una tija que penja darrere. Les flors són l'aspecte més cridaner d'aquesta planta, produint una gran quantitat de flors de color vermellós, magenta o rosa que sovint cobreixen la totalitat del lloc que ocupen. La planta posseeix tiges ramificades, que contenen fulles oposades, i són llargues i estretes, amb l'extrem de les tiges amb una gran quantitat de petites flors aïllades, amb diàmetres que van de 3 a 5 cm. Aquestes flors abundants i de llarga durada es mantindran en flor de juliol a setembre. La planta és amant del Sol, i es desenvolupa bé en ambients molt secs i calorosos. Si bé s'adapta bé a diversos tipus de sòls, patirà en sòls amb l'aigua estancada i, per tant, prefereix sòls ben drenats, o fins i tot el terreny rocós.

## Cultiu i usos

Es pot cultivar en una àmplia gamma d'àrees amb un clima mediterrani. Aquesta espècie és resistent a temperatures de -29 °C. Les fulles es tornen vermelles amb les temperatures fredes de l'hivern. A causa de la poca necessitat de manteniment, és adequada per a entorns urbans i a les regions d'alta temperatura. Sovint es poden trobar a grans i extenses taques. Les tiges finals també la fan adequada per a tests i terrasses.

## Referències

* ↑ «Delosperma ecklonis a EOL» (en anglès). [Consulta: 25 febrer 2015].
* ↑ «Delosperma ecklonis a The Plant List» (en anglès). [Consulta: 25 febrer 2015].

## Bibliografia

* Leistner, O. A. (ed.). 2000. Seed plants of southern Africa: families and genera. Strelitzia 10. National Botanical Institute, Pretoria.
* Smith, G. F.; Chesselet, P.; Van Jaarsveld, E. J.; Hartmann, H.; Hammer, S.; Van Wyk, B.-E.; Burgoyne, P.; Klak, C.; & Kurzweil, H. 1998. Mesembs of the world. Briza Publications, Pretoria.
* Il.Handbook succulent plants: Aizoaceae A-E: 184-210. 2001.
# Delosperma herbeum

Delosperma herbeum és una espècie de planta suculenta de la família de les aizoàcies nadiua de Sud-àfrica. Forma un gespa densa, amb flors abundants i duradores.

## Morfologia

Arriben a fer de 10 a 15 cm d'alçada, amb fulles carnoses i una tija que penja darrere. Les flors són l'aspecte més cridaner d'aquesta planta: produeix una gran quantitat de flors de color vermellós, magenta o rosa que sovint cobreixen la totalitat del lloc que ocupen. La planta té tiges ramificades, que contenen fulles oposades, i són llargues i estretes, amb l'extrem de les tiges amb una gran quantitat de petites flors aïllades, amb diàmetres que van de 3 a 5 cm. Aquestes flors abundants i de llarga durada es mantindran de juliol a setembre. La planta és amant del sol, i es desenvolupa bé en ambients molt secs i calorosos. Si bé s'adapta bé a diversos tipus de sòls, patirà en sòls amb aigua estancada i, per tant, prefereix sòls ben drenats, o fins i tot el terreny rocós.

## Cultiu i usos

Es pot cultivar en una àmplia gamma d'àrees amb clima mediterrani. Aquesta espècie és resistent a temperatures de -29 °C. Les fulles es tornen vermelles amb les temperatures fredes de l'hivern. A causa de la poca necessitat de manteniment, és adequada per a entorns urbans i a les regions d'alta temperatura. Sovint es poden trobar en grans i extenses taques. Les tiges finals també la fan adequada per a tests i terrasses.

## Bibliografia

* Leistner, O. A. (ed.). 2000. Seed plants of southern Africa: families and genera. Strelitzia 10. National Botanical Institute, Pretoria.
* Smith, G. F.; Chesselet, P.; Van Jaarsveld, E. J.; Hartmann, H.; Hammer, S.; Van Wyk, B.-E.; Burgoyne, P.; Klak, C.; & Kurzweil, H. 1998. Mesembs of the world. Briza Publications, Pretoria.
* Il.Handbook succulent plants: Aizoaceae A-E: 184-210. 2001.
# Delonix

Delonix és un gènere de la subfamília Caesalpinioideae dintre de la família Fabaceae. Els components d'aquest gènere d'arbres són plantes de flors natius de Madagascar i de l'est d'Àfrica. El més conegut és el flamboyant (Delonix regia).

## Espècies acceptades

* Delonix adansonioides
* Delonix baccal
* Delonix boivinii
* Delonix boiviniana
* Delonix brachycarpa
* Delonix decaryi
* Delonix elata
* Delonix floribunda
* Delonix leucantha
* Delonix pumila
* Delonix regia
* Delonix tomentosa
* Delonix velutina
# Dir

«Dir o DIR» té aquests significats:
* Dir (grup humà), confederació de clans de Somàlia
* DIR és el codi IATA de l'Aeroport Internacional Aba Tenna Dejazmach Yilma de Dire Dawa, Etiòpia
* DiR, empresa catalana de clubs de fitness (gimnàs i/o piscina)
* dir, ordre de shell MS-DOS per a enumerar els fitxers d'un directori
* Toponímia:
** Dir (ciutat), ciutat de Pakistan
** Dir, Swat i Chitral, agència política britànica a la Província de la Frontera del Nord-oest, formada pels estats i territoris de Dir, Principat de Swat, Chitral, Bajaur, Sam Ranizai i Utman Khel
** Dhir, estat natiu tributari protegit a la Província de la Frontera del Nord-oest del Pakistan
Viccionari
# Dugi Otok

Dugi Otok és una illa de Croàcia a la part septentrional de l'arxipèlag dàlmata; rep el seu nom ('illa llarga') de la seva característica forma allargada, amb 43 km de longitud i menys de cinc d'ample.
La roca de carst i calcària s'ha format aquí amb una extraordinària varietat morfològica, amb una mitjana d'altura superior als tres-cents metres. El paisatge és sec i escarpat, amb regions de roca pura que donen pas a pastures esquitxades de punxes i herbes aromàtiques, entremesclades amb pinedes marítimes i oliveres.
En la punta septentrional de l'illa hi ha Saharun, una immaculada platja d'arena blanca pura: un contrast que commou el blau intens de la mar Adriàtica. A la costa occidental hi ha abruptes penya-segats que s'eleven fins als 338 metres, mentre que l'oriental és un litoral baix i intricat de cales rocoses i platges de còdols que culmina en la fantàstica badia Telascica, a la punta sud-oriental; és una de les badies més grans de l'Adriàtic, protegida per penya-segats de fins a 166 metres d'altura. Es tracta d'una reserva protegida de 10 km. Amb complexes petites badies, un extraordinari llac salat i illots enfront de la costa que semblen suspesos de manera irreal sobre les quietes aigües de la badia. Al nord-est hom es troba un paisatge lunar ressec i erm, però si hom es dirigeix vers el sud-est, de sobte es veu envoltat per pins, figueres i oliveres.
Dugi Otok és un lloc fascinant per explorar a peu, perquè presenta restes d'assentaments il·liris i romans, a més d'antigues ruïnes croates, pintorescs pobles pesquers i l'atractiva ciutat marinera de Sali. L'illa és encara més encantadora mercès al fet que és una de les menys freqüentades de la costa croata i té una atmosfera pausada, relaxada i amistosa.
Hi destaca Strasna Péc: una cova amb impressionants estalactites i estalagmites. Saljsko Polje ('bosc de les oliveres'), amb oliveres de fins a 600 anys. El far de Veli Rat: cal pujar fins al terrat per gaudir d'una vista meravellosa. El parc nacional de Kornati, amb més de 147 illes enfront de la costa sud-oriental. El poble de Dragove, amb una església del segle xv i esplèndides vistes. La badia Pantera, on es pot bussejar entre restes de naufragis. Les coves submarines i les aigües que envolten Dugi Otok són un dels millors llocs de la regió per a practicar submarinisme.
La millor època per visitar Dugi Otok és d'abril a octubre, i s'hi arriba des de Zagreb en avió o amb automòbil fins a Zadar. El transbordador de Zadar a Dugi Otok tarda hora i mitja.

## Bibliografia

* 501 Islas que no puedes dejar de visitar, Pàg. 271, Scyla Editores S. A. Libros Cúpula, ISBN 978-84-480-6992-6.
# Draft de l'NBA del 1972

El Draft de l'NBA de 1972 serà recordat per ser el que va donar l'elecció de Julius Erving (Dr. J) per Milwaukee Bucks, encara que mai va jugar allí.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | LaRue Martin (C) | Estats Units | Portland Trail Blazers | Loyola (Chicago) |
| 2 | Bob McAdoo (C) | Estats Units | Buffalo Braves | North Carolina |
| 3 | Dwight Davis (F) | Estats Units | Cleveland Cavaliers | Houston |
| 4 | Corky Calhoun (F) | Estats Units | Phoenix Suns | Pennsylvania |
| 5 | Fred Boyd (G) | Estats Units | Philadelphia 76ers | Oregon State |
| 6 | Russell Lee (F) | Estats Units | Milwaukee Bucks | Marshall |
| 7 | Isaac Stallworth (F) | Estats Units | Seattle Supersonics | Kansas |
| 8 | Tom Riker (F) | Estats Units | New York Knicks | South Carolina |
| 9 | Bob Nash (F) | Estats Units | Detroit Pistons | Hawaii |
| 10 | Paul Westphal (G) | Estats Units | Boston Celtics | Southern California |
| 11 | Ralph Simpson (G) | Estats Units | Chicago Bulls | Michigan State |
| 12 | Julius Erving (F) | Estats Units | Milwaukee Bucks | Massachusetts |
| 13 | Travis Grant (F) | Estats Units | Los Angeles Lakers | Kentucky State |

## Jugadors destacats no escollits en primera ronda

| Posició | Jugador | Nacionalitat | Equip de l'NBA | Origen (Universitat/club) |
| 17 | Chris Ford (SG) | Estats Units | Detroit Pistons | Villanova |
| 26 | Dave Twardzik (SG) | Estats Units | Portland Trail Blazers | Old Dominion University |
| 31 | Lloyd Neal (PF) | Estats Units | Portland Trail Blazers | Tennessee State |
| 62 | Henry Bibby (PG) | Estats Units | New York Knicks | UCLA |
| 74 | James Silas (PG) | Estats Units | Houston Rockets | Stephen F. Austin |
# EI

EI té els següents significats:
* Esquerra Independentista, moviment polític que propugna la construcció d'uns Països Catalans independents i socialistes.
* Esquerra Independentista, corrent intern d'ERC.
* Estat Islàmic o Daeix, grup armat islamista que opera a Síria i a l'Iraq.
* The Electronic Intifada, publicació digital estatunidenca que cobreix el conflicte israelianopalestí.
Viccionari
# Divisió de Kota

La divisió de Kota és una entitat administrativa del Rajasthan, Índia, amb capital a la ciutat de Kota.
Està formada per quatre districtes:
* Districte de Baran
* Districte de Bundi
* Districte de Jhalawar
* Districte de Kota.
La superfície i població és la suma dels quatre districtes.
# Dow City

Dow City és una població dels Estats Units a l'estat d'Iowa. Segons el cens del 2000 tenia 503 habitants.

## Demografia

Segons el cens del 2000, Dow City tenia 503 habitants, 227 habitatges, i 142 famílies. La densitat de població era de 606,9 habitants/km².
Dels 227 habitatges en un 23,3% hi vivien nens de menys de 18 anys, en un 50,2% hi vivien parelles casades, en un 7,5% dones solteres, i en un 37,4% no eren unitats familiars. En el 31,3% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,75.
Per edats la població es repartia de la següent manera: un 19,5% tenia menys de 18 anys, un 8,3% entre 18 i 24, un 24,1% entre 25 i 44, un 26,4% de 45 a 60 i un 21,7% 65 anys o més.
L'edat mediana era de 44 anys. Per cada 100 dones de 18 o més anys hi havia 91 homes.
La renda mediana per habitatge era de 30.547 $ i la renda mediana per família de 37.813 $. Els homes tenien una renda mediana de 30.104 $ mentre que les dones 17.000 $. La renda per capita de la població era de 18.108 $. Entorn del 2,9% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dow City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Dow City». American Fact Finder. Oficina del Cens dels Estats Units, 12-01-2010.
# E848

La ruta europea E848 és una carretera que forma part de la Xarxa de carreteres europees. Comença a Lamezia Terme (Itàlia) i finalitza a Catanzaro (Itàlia). Té una longitud de 40 km. Té una orientació d'oest a est.
# Dubstep

Dubstep és un gènere de música dance electrònica, originari de Londres (Regne Unit). El terme dubstep com a referència a un gènere musical començà a ser utilitzat al voltant de 2002, quan les tendències d'estil emprades per crear aquestes mescles començaren a estar ben diferenciades del 2-step garage i del grime.
El dubstep és generalment instrumental. Igual que el grime (altre híbrid del garage però més vocal), la sensació del gènere és obscura: els temes utilitzen freqüentment l'escala menor i poden presentar harmònics dissonants, tals com l'interval tríton a un riff. Altres característiques diferenciadores són l'ús de samples i un subbaix gaire omnipresent.
Les primeres arrels del dubstep (al voltant de 1998) les podem trobar a les obres més experimentals de productors de UK garage, que tractaven d'incorporar al so 2-step garage de South London elements funcky de breakbeat o elements obscurs de drum and bass. Aquests experiments sovint acabaven a la cara-B d'un white label o un disc comercial de garage.

## Ritme

El dubstep està basat en ritmes sincopats, i sovint incorpora notes tocades amb shuffle o en treset. El temps sol mantenir sempre en un rang d'entre 130 i 148 bpm.10 El ritme del dubstep no sol seguir normalment els patrons four-on-the-floor habituals en altres estils de música electrònica de ball com el techno o el house, sinó que sol basar-se en una estructura formada per cops de bombo en el primer i tercer temps del compàs (una característica heretada del 2 step) i loops de percussió basats en compassos diferents al 4/4. És freqüent que l'oient tingui la sensació en sentir de manera aïllada el patró rítmic que aquest està sent tocat a la meitat de velocitat que la cançó. Aquesta sensació de "doble velocitat" s'aconsegueix utilitzant de manera rítmica, a més de la percussió, altres elements de la cançó, especialment la línia de baix. Aquesta característica és típica del drum and bass, amb el qual s'emparenta el dubstep.

## Referències

* ↑ de Wilde, Gervase «Put a bit of dub in your step: a new form of dance music from Croydon is ready to conquer the world». The Daily Telegraph [Londres], 14-10-2006 [Consulta: 30 juliol 2021].
* ↑ «The Primer: Dubstep». The Wire, 279. Arxivat de l'original el 2008-10-06 [Consulta: 24 novembre 2010]. Arxivat 2008-10-06 a Wayback Machine.
* ↑ Pearsall. «Interview: Plasticman». Riddim.ca, 18-06-2005.
# Due Giorni Marchigiana

El Due Giorni Marchigiana era una competició ciclista resultat de la suma de les classificacions per punts a les dues proves que la conformaven: el Trofeu Ciutat de Castelfidardo i el Gran Premi Fred Mengoni.
Les dues curses es disputaven a Castelfidardo a la Província d'Ancona (Marques), i es va atorgar de 2001 a 2006.

## Palmarès

| Any | Vencedor GP Fred Mengoni | Vencedor Trofeu Ciutat de Castelfidardo | Vencedor Due Giorni Marchigiana |
| 2001 | Fabio Bulgarelli | Bostjan Mervar | Dmitri Gainitdinov |
| 2002 | Danilo Di Luca | Fabio Sacchi | Eddy Ratti |
| 2003 | Alessio Galletti | Michele Gobbi | Alessio Galletti |
| 2004 | Damiano Cunego | Emanuele Sella | Damiano Cunego |
| 2005 | Luca Mazzanti | Murilo Fischer | Luca Mazzanti |
| 2006 | Andrea Tonti | Paolo Bossoni | Andrea Tonti |

## Vegeu també

* Trittico Lombardo

## Enllaços externs

* Pàgina oficial Arxivat 2011-02-01 a Wayback Machine.
* Palmarès del Gran Premi Fred Mengoni a memoire-du-cyclisme.eu
* Palmarès del Trofeu Ciutat de Castelfidardo a memoire-du-cyclisme.eu
# Due di tutto

Due di tutto va ser un programa de televisió italià del gènere de varietats, que era retransmès els diumenges per la tarda a Rai 2 del 12 de desembre de 1982 al 16 de gener de 1983. Va obtenir un dels Premis Ondas 1983.

## Format

Dirigit per Enzo Trapani, autor del programa in col·laboració amb Stefano Jurgens i Carla Vistarini, la varietat no tenia una conducció pròpia tradicional. Seguint la línia inaugurada per Non stop, el xou es desenvolupava passant des d'un esquetx fins a un ballet, fins a un moment musical, sense interrupcions. Cada artista tenia només dos minuts per fer el seu propi número.
Fins i tot la presència de Daniele Piombi es va utilitzar amb intenció irònica: es va demanar al conegut presentador que realitzés el vers amb ell, amb possibles connexions des de llocs termals amb falsos showmen. La coreografia era de Renato Greco, l'orquestra dirigida per Marcello De Martino.
El tema d'apertura, Juke Box, era cantat per Plastic Bertrand i ballada per Tiziana Fiorveluti, mentre el tema de clausura, Mi piace tanto la gente, era cantada per Mina i ballada per Oriella Dorella.

## Protagonistes

* Giorgio Ariani
* Dalila Di Lazzaro
* Claudio Cecchetto
* Tullio De Piscopo
* Oriella Dorella
* Franca Valeri
* Enzo Paolo Turchi
* Diego Abatantuono
* Gigi e Andrea
* Guia Jelo
* Norma Jordan
* Miguel Bosé
* Gino Bramieri
* Francesco De Rosa
* Mauro Di Francesco
* Tiziana Fiorveluti
* Maurizio Micheli
* Tiziana Pini
* Daniele Piombi
* Gigi Proietti
* Anthony Quinn
* Gigi Sabani
* Francesco Salvi
* Tino Scotti
* Maurizio Merli
* Jack La Cayenne
* Alberto Sordi
* Iris Peynado
* Ugo Tognazzi
* Vittorio Gassman

## Referències

* ↑ Due di tutto al web de varietats de la Rai
* ↑ 'Vivir cada día' y 'Carrusel deportivo' son los dos espacios españoles que han obtenido el Ondas, El País, 4 de novembre de 1983

## Bibliografia

* (a cura di) Aldo Grasso Enciclopedia della televisione, 2008 Garzanti Milano ISBN=88-11-50526-7

## Enllaços externs

* Due di tutto al web de la Rai.
# Echinorhinus

Echinorhinus és un gènere de taurons esqualiformes de la família Echinorhinidae que comprèn només dues espècies.

## Taxonomia

* Echinorhinus brucus
* Echinorhinus cookei

## Referències

* (anglès) Informació taxonòmica d'aquest gènere de taurons